Tule joulu kultainen

Tule joulu kultainen on suomalainen joululaulu. Sen tekstin kirjoitti SOK:lla mainospäällikkönä työskennellyt Seppo Mattila joulutervehdykseksi asiakkaille vuonna 1960. Myöhemmin Aarno Raninen sävelsi siitä kappaleen, jonka hän levytti vuonna 1969. SOK käytti Tule joulu kultainen -kappaletta mainosfilmeissään. Se kuultiin myös Seija Simolan esittämänä vuonna 1970 Sokoksen mainonnassa. Tämän jälkeen se on levytetty tiettävästi yli 30 kertaa.

Lähteet

Joululaulut
Suomalaiset musiikkikappaleet
Vuoden 1960 kappaleet